Nog nuwe gesigte in 7de Laan
JY LEES NOU Nog nuwe gesigte in 7de Laan
Die eksotiese Asha, flambojante Aunt Rishna, dinamiese Lilian, aantreklike Ockert, fiksheidsbewuste Tant Dolores en haar langverlore seun Morné sorg beslis vir ekstra aksie in die Laan. Maar daar is nog nuwelinge op pad wat beloof om hulle merk in Hillside te maak.
Ook op 11 Mei begin ‘n nuwe kelnerinnetjie by Oppiekoffie werk. Pulani (Masego Sehoole - foto links onder) is petite en pragtig. Maar hoekom is sy so ‘n senuweewrak wat aanmekaar haar bestellings verkeerd kry? Sy koester ‘n donker geheim wat haar nuutgevonde loopbaan kan kelder.
Wanneer Asha se ma (Suria Govender - foto bo) op 28 Mei in Hillside opdaag, is Asha ‘n wrak. Hoe gaan sy keer dat Sanjay hulle verhouding aan haar ma uitlap? En hoe gaan sy die druk hanteer wat haar ma en Aunt Rishna op haar plaas om met Trishan te trou?